भाजपा नगर अध्यक्ष के लिए रायशुमारी हुई
भाजपा नगर जिला अध्यक्ष पद के लिए रविवार को रायशुमारी का दौर पूरा हो गया। भाजपा नगर जिलाध्यक्ष पद के लिए अनेक दावेदार मैदान में हैं।
रविवार शाम जिला चुनाव अधिकारी मधु वर्मा और रंजना बघेल ने फ्रीगंज स्थित लोकशक्ति भवन में जिला कोर कमेटी, मंडल अध्यक्ष और जिला प्रतिनिधियों को एक-एक कर बुलाया और अध्यक्ष पद के योग्य तीन प्रमुख नाम मांगे। बंद कमरे में हुई रायशुमारी का दौर करीब दो घंटे चला। रायशुमारी खत्म हो जाने के बाद नेताओं और कार्यकर्ताओं के बीच अध्यक्ष के नाम को लेकर कयास लगाए जा रहे हैं। नगर अध्यक्ष पद पर मौजूदा अध्यक्ष इकबालसिंह गांधी को फिर जिम्मेदारी मिलने की चर्चा है तो राकेश अग्रवाल, विवेक जोशी, अमित श्रीवास्तव के नाम भी चर्चा में हैं। नए अध्यक्ष का फैसला प्रदेश इकाई द्वारा किया जाएगा। इसके लिए जिले से नामों का पैनल भेजेंगे।
आज भोपाल भेजेंगे जानकारी
जिला चुनाव अधिकारी मधु वर्मा के अनुसार नगर व जिलाध्यक्ष पद के लिए रायशुमारी पूरी हो गई है। सोमवार को पूरी जानकारी प्रदेश इकाई को भेज दी जाएगी। अध्यक्ष के नाम की घोषणा प्रदेश इकाई करेगी। वर्मा के अनुसार अध्यक्ष के नाम की घोषणा सोमवार को भी हो सकती है।
awa_Deva awa_Deva hin_Deva hin_Deva hin_Deva